शंकर ने रजनीकांत की प्रतिबद्धता की प्रशंसा करते हुए कहा, "जब हम सब फिल्म का अंतिम दृश्य शूट करने के लिए दिल्ली में एक स्टेडियम में थे तब रजनी सर बीमार पड़ गए. अंत के दृश्य के लिए छह महीनों से तैयारी चल रही थी और इस दृश्य की शूटिंग 40 दिन की बताई जा रही थी. खराब स्वास्थ्य के बावजूद रजनी सर ने शूट आगे बढ़ाने के लिए जोर दिया." उन्होंने कहा, "हमने बहुत गर्मी में शूटिंग की. रजनी सर को 12 किलोग्राम का रोबोटिक सूट पहनना होता था. उनकी प्रतिबद्धता देखकर हम सब हतप्रभ थे."